คําสั่งนายทะเบียนที่ 61/2543เรื่อง แก้ไข เปลี่ยนแปลง อัตราเบี้ยประกันอัคคีภัยและอัตราเบี้ยประกันภัยการประกันการเสี่ยงภัยทุกชนิด-------------------------------------- ด้วยนายทะเบียนเห็นสมควรให้แก้ไขเปลี่ยนแปลงอัตราเบี้ยประกันอัคคีภัยและอัตราเบี้ยประกันภัยการประกันการเสี่ยงภัยทุกชนิดให้เหมาะสมและสอดคล้องกับทางปฏิบัติยิ่งขึ้น อาศัยอํานาจตามความในมาตรา 30 วรรค 2 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังต่อไปนี้ข้อ ๑ ให้ยกเลิกคําสั่งนายทะเบียนที่ 41/2540 เรื่อง แก้ไขเปลี่ยนแปลงกรมธรรม์ประกันอัคคีภัย ข้อรับรอง พิกัดอัตราเบี้ยประกันอัคคีภัยและอัตราเบี้ยประกันภัยพิเศษการประกันการเสียงภัยทุกชนิด ลงวันที่ 19 พฤษภาคม 2540 เฉพาะในส่วนว่าด้วยหลักเกณฑ์การใช้อัตราเบี้ยประกันภัยพิเศษการประกันอัคคีภัยและคําสั่งนายทะเบียน ที่ 18/2542 เรื่อง แก้ไข เปลี่ยนแปลง อัตราเบี้ยประกันภัยการประกันการเสี่ยงภัยทุกชนิด ลงวันที่ 21 พฤษภาคม พ.ศ. 2542ข้อ ๒ ในคําสั่งนี้ "บริษัทหรือห้างหุ้นส่วนนิติบุคคลในเครือเดียวกัน" หมายความว่า บริษัทหรือห้างหุ้นส่วนนิติบุคคลตั้งแต่สองนิติบุคคลขึ้นไปซึ่งมีความสัมพันธ์กันในลักษณะตามข้อใดข้อหนึ่ง ดังต่อไปนี้ (1) ผู้ถือหุ้นหรือผู้เป็นหุ้นส่วนไม่น้อยกว่าร้อยละยี่สิบห้าของจํานวนผู้ถือหุ้นหรือผู้เป็นหุ้นส่วนในนิติบุคคลหนึ่งเป็นผู้ถือหุ้นส่วนไม่น้อยกว่าร้อยละยี่สิบห้าของจํานวนผู้ถือหุ้นหรือผู้เป็นหุ้นส่วนในอีกนิติบุคคลหนึ่ง (2) ผู้ถือหุ้นหรือผู้เป็นหุ้นส่วนซึ่งถือหุ้นหรือเป็นหุ้นส่วนในนิติบุคคลหนึ่งมีมูลค่าไม่น้อยกว่าร้อยละยี่สิบห้าของทุนทั้งหมดถือหุ้นหรือเป็นหุ้นส่วนในอีกนิติบุคคลหนึ่งที่มีมูลค่าไม่น้อยกว่าร้อยละยี่สิบห้าของทุนทั้งหมด (3) นิติบุคคลหนึ่งถือหุ้นหรือเป็นหุ้นส่วนในอีกนิติบุคคลหนึ่งไม่น้อยกว่าร้อยละยี่สิบห้าของทุนทั้งหมด (4) บุคคลไม่น้อยกว่าร้อยละยี่สิบห้าของจํานวนกรรมการหรือผู้เป็นหุ้นส่วนซึ่งมีอํานาจจัดการในนิติบุคคลหนึ่งเป็นกรรมการหรือเป็นผู้เป็นหุ้นส่วนซึ่งมีอํานาจจัดการในอีกนิติบุคคลหนึ่งข้อ ๓ ให้ใช้อัตราเบี้ยประกันอัคคีภัย และอัตราเบี้ยประกันภัยการประกันการเสี่ยงภัยทุกชนิดสําหรับการทําประกันภัยทรัพย์สินของเจ้าของเดียวกัน หรือบริษัทหรือห้างหุ้นส่วนนิติบุคคลในเครือเดียวกันต่อสถานที่ตั้งทรัพย์สินหนึ่งแห่งหรือหลายแห่งดังต่อไปนี้ ทั้งนี้ จะเป็นกรมธรรม์เดียวหรือหลายกรมธรรม์ก็ได้ 3.1 การประกันอัคคีภัย (1) การทําประกันอัคคีภัยที่มีจํานวนเงินเอาประกันภัยตั้งแต่ 300 ล้านบาท ถึง 2,000 ล้านบาท ให้ใช้อัตราเบี้ยประกันภัยไม่ต่ํากว่าร้อยละ 0.085 ของจํานวนเงินเอาประกันภัยต่อปี และสูงสุดไม่เกินร้อยละ 2.375 ของจํานวนเงินเอาประกันภัยต่อปี ในกรณีที่ผู้เอาประกันภัยตกลงยอมรับภาระในความเสียหายส่วนแรก (deductible) ให้บริษัทลดเบี้ยประกันภัยลงให้สอดคล้องกับจํานวนเงินความรับผิดส่วนแรก (deductible) แต่ ทั้งนี้ อัตราเบี้ยประกันภัยที่ใช้จะต้องไม่ต่ํากว่าร้อยละ 0.045 ของจํานวนเงินเอาประกันภัยต่อปี (2) การทําประกันอัคคีภัยที่มีจํานวนเงินเอาประกันภัยมากกว่า 2,000 ล้านบาทขึ้นไป ให้บริษัทใช้อัตราเบี้ยประกันภัยสูงสุดไม่เกินร้อยละ 2.375 ของจํานวนเงินเอาประกันภัยต่อปี 3.2 การประกันการเสี่ยงภัยทุกชนิด (1) การทําประกันการเสี่ยงภัยทุกชนิดที่มีจํานวนเงินเอาประกันภัยตั้งแต่ 300 ล้านบาท ถึง 2,000 ล้านบาท ให้ใช้อัตราเบี้ยประกันภัยไม่ต่ํากว่าร้อยละ 0.09 ของจํานวนเงินเอาประกันภัยต่อปี และสูงสุดไม่เกินร้อยละ 2.50 ของจํานวนเงินเอาประกันภัยต่อปี ในกรณีที่ผู้เอาประกันภัยตกลงยอมรับภาระในความเสียหายส่วนแรก (deductible) ให้บริษัทลดเบี้ยประกันภัยลงให้สอดคล้องกับจํานวนเงินความรับผิดส่วนแรก (deductible) แต่ทั้งนี้อัตราเบี้ยประกันภัยที่ใช้จะต้องไม่ต่ํากว่าร้อยละ 0.05 ของจํานวนเงินเอาประกันภัยต่อปี (2) การทําประกันการเสี่ยงภัยทุกชนิดที่มีจํานวนเงินเอาประกันภัยมากกว่า 2,000 ล้านบาทขึ้นไป ให้ใช้อัตราเบี้ยประกันภัยไม่เกินร้อยละ 2.50 ของจํานวนเงินเอาประกันภัยต่อไปนี้ ทั้งนี้ การทําประกันอัคคีภัยหรือการทําประกันการเสี่ยงภัยทุกชนิดรายใดที่อัตราส่วนค่าสินไหมทดแทน (Loss Ratio) ในระยะเวลา 3 ปี ที่ผ่านมาโดยเฉลี่ยไม่เกินร้อยละ 30 ของเบี้ยประกันภัย 3 ปี รวมกัน ให้บริษัททําประกันภัยต่อในประเทศไม่น้อยกว่าร้อยละ 30 ของจํานวนเงินเอาประกันภัยข้อ ๔ การทําประกันอัคคีภัย หรือการทําประกันการเสี่ยงภัยทุกชนิดที่มีจํานวนเงินเอาประกันภัยแต่ละประเภทต่ํากว่า 300 ล้านบาท ต่อสถานที่ตั้งทรัพย์สินหนึ่งแห่งหรือหลายแห่งให้ใช้อัตราเบี้ยประกันภัย ดังต่อไปนี้ 4.1 การทําประกันอัคคีภัย ให้ใช้อัตราเบี้ยประกันภัยตามพิกัดอัตราเบี้ยประกันอัคคีภัย 4.2 การทําประกันการเสี่ยงภัยทุกชนิด ให้ใช้อัตราเบี้ยประกันภัยไม่ต่ํากว่าร้อยละ 105 ของอัตราเบี้ยประกันภัยของการประกันอัคคีภัยตามที่กําหนดในข้อ 4.1 และสูงสุดไม่เกินร้อยละ 2.50 ของจํานวนเงินเอาประกันภัยต่อปีข้อ ๕ คําสั่งนี้ให้บังคับใช้สําหรับการทําประกันอัคคีภัยและการทําประกันการเสี่ยงภัยทุกชนิดที่เริ่มให้ความคุ้มครอง ตั้งแต่วันที่ 1 พฤศจิกายน พ.ศ. 2543 เป็นต้นไปผู้มีอํานาจลงนาม - สั่ง ณ วันที่ 2 ตุลาคม พ.ศ. 2543นรวัฒน์ สุวรรณอธิบดีกรมการประกันภัยนายทะเบียน